ભાજપ શાસકોની આ હરકતના વિરોધમાં કોંગ્રેસના કોર્પોરેટર અશોક જીરાવાળાએ વિરોધ કરતાં કહ્યું હતું કે, પાલિકા પાસે રૂપિયા નથી ત્યારે આ પ્રકારે પ્રજાના પૈસા ન ખર્ચવા જોઈએ. સરદારને કોંગ્રેસના પિતાતુલ્ય ગણાવીને ઉમેર્યું હતું કે, પ્રજાકીય કામોની જગ્યાએ તાયફાઓ બંધ કરવા જોઈએ. તાયફો કહેતાં ભાજપના સભ્યો અકળાયા હતાં. આ મુદ્દે ભાજપ અને કોંગ્રેસના કોર્પોરેટર વચ્ચે ઉગ્ર બોલાચાલી થઈ હતી. કોંગ્રેસના સભ્યોએ પણ સૂત્રોચ્ચાર કર્યાં હતાં.